Ján Révai

Gróf Ján Révai zo Sklabine a Blatnice (Révay de Szklabina et Blatnicza), krstený Ján Pavol (* 7. august 1748, ČastkovceZáznam o krste v matrike farnosti Podolie; druhý záznam vľavo – † 9. január 1806, Spišský Štiavnik) bol uhorský rímskokatolícky duchovný, spišský biskup.

 Životopis 
Pochádzal z významneho turčianskeho šľachtického rodu Révai, jeho rodiskom však bol kaštieľ v Častkovciach neďaľeko Čachtíc. Jeho otcom bol Ján Révai a matkou barónka Júlia Bošáni (Bossányi de Nagybossány et Nagyugrócz). Nitriansky biskup Anton Révai bol bratom jeho otca. 

Filozofiu a teológiu študoval na Theresiáne vo Viedni, právo v Pešti. V roku 1770 bol vysvätený za kňaza. Mária Terézia ho v roku 1774 vymenovala za spišského kanonika. 2. augusta 1783 bol vymenovaný za nitrianskeho veľprepošta a za titulárneho biskupa bosonského. Po smrti svojho strýka Antona Révaia ho nitrianska kapitula zvolila za kapitulárneho vikára. Túto funkciu vykonával štyri roky. 

27. septembra 1787 ho Jozef II. vymenoval za spišského biskupa, po potvrdení pápežom Piom VI. prevzal diecézu 20. augusta. 

Zomrel 9. januára 1806 v Spišskom Štiavniku, pochovaný bol v krypte katedrály sv. Martina v Spišskej Kapitule.

 Referencie 

 Literatúra 

 Pozri aj 

 Zoznam spišských biskupov

 Iné projekty 

 Externé odkazy 
 Ján RÉVAY (1787- 1806) na oficiálnej webstránske Spišskej diecézy
 genealogy.euweb.cz Anton Révay na rodokmeni rodu Révay

Kategória:Révaiovci
Kategória:Osobnosti z Častkoviec
Kategória:Biskupi Spišskej diecézy do roku 1918
Kategória:Uhorskí šľachtici
Kategória:Slovenskí šľachtici